Foto: RBK Belarus Davlat xavfsizlik qo‘mitasi (KGB) rahbari Valeriy Vakulchikning xabar berishicha, Belarus ikki nafar chet ellik josusni non-grata shaxsi, ya’ni nomaqbul shaxs deb e’lon qildi. Bu haqda «BelTA» yozmoqda. Vakulchikning so‘zlariga ko‘ra, bu tashqi siyosat va mamlakatlar o‘rtasidagi munosabatlar bilan bog‘liq. «Bu hafta biz ikki kishini non-grata shaxsi deb e’lon qildik», - deya ma’lum qilgan Vakulchik. U bu shaxslar qaysi davlat fuqarolari ekaniga aniqlik kiritmagan. KGB raisi josuslik tashqi siyosat bilan aloqador ekanini bildirib o‘tgan. Eslatib o‘tamiz, avvalroq Niderlandiya GRUning kiberhujumi oldi olinganini ma’lum qilib, mamlakatdan 4 rossiyalikni chiqarib yuborilgandi.